Komisijos reglamentas (EB) Nr. 624/98
1998 m. kovo 19 d.
iš dalies keičiantis Reglamentą (EB) Nr. 1423/95, nustatantį išsamias cukraus sektoriaus produktų, išskyrus melasą, importo įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1], su paskutiniais pakeitimais, padarytais Reglamentu (EB) Nr. 1599/96 [2], ypač į jo 15 straipsnio 4 dalį,
kadangi pagal Komisijos reglamento (EB) Nr. 1423/95 [3] su paskutiniais pakeitimais, padarytais Reglamentu (EB) Nr. 1143/97 [4], 1 straipsnio 2 dalies nuostatas pasaulinės rinkos reprezentacinė kaina, kurios pagrindu yra nustatomi papildomi mokesčiai, yra nustatoma kiekvieniems prekybos metams Reglamento (EEB) Nr. 1785/81 41 straipsnyje nustatyta tvarka ir gali būti iš dalies keičiama, jeigu dėl apskaičiavimo elementų kaitos ji pakyla ar nukrenta 0,5 ekiu už 100 kg arba daugiau;
kadangi dėl nuolatinio pasaulinės rinkos reprezentacinių kainų svyravimo reikia dažnai tikslinti papildomus mokesčius pagal šiuo metu galiojančią sistemą; kadangi šie dažni reprezentacinių kainų ir papildomų mokesčių svyravimai, kurie dažnai susiję su labai mažomis sumomis, komplikuoja sistemą; kadangi, siekiant supaprastinti sistemą, suteikti prekybininkams teisinio aiškumo ir racionalizuoti Komisijos taikomą tvarką, pasaulinės rinkos reprezentacinių kainų, pagal kurias turi būti tikslinami papildomi mokesčiai, dalinio keitimo slenkstis turėtų būti padidintas iki 1,20 ekiu už kg;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1423/95 1 straipsnio 2 dalies antroje pastraipoje "0,5 ekiu už 100 kg" keičiama į "1,20 ekiu už 100 kg".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. kovo 19 d.